


   AJUNTAMENT D’AIGUAMÚRCIA






ANUNCI

Convocatòria per a la concessió de subvencions per instal.lacions d’energies renovables d’autoconsum en habitatges i petit comerç per 2024

Es fa públic que per Decret de l’Alcaldia 506/2024, de 4/12/2024  es va aprovar la convocatòria pública de l’exercici 2024 per la concessió de subvencions per instal·lacions d’energies renovables d’autoconsum en vivendes i petit comerç. 

A continuació, es transcriu literalment dita resolució d’aprovació de la convocatòria:


“El Ple de l’ajuntament, en sessió ordinària de 12/12/2022, va aprovar les bases reguladores per la concessió de subvencions en règim de concurrència competitiva per instal·lacions d’energies renovables d’autoconsum en habitatges i petit comerç que van quedar aprovades definitivament amb la seva publicació al BOP el passat 3/3/2023 inserció 2023 – 1472.

D’acord amb el contingut de les bases reguladores específiques així com la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel qual s’aprova el Reglament de la llei de subvencions, cal aprovar la convocatòria del procediment de concessió de subvencions amb el detall següent:

[bookmark: _GoBack]1.- Obrir la convocatòria de l’any 2024, per a la concessió de subvencions per instal·lacions d’energies renovables d’autoconsum en habitatges i petit comerç.

2.- La tramitació, la resolució i l’atorgament de les subvencions que preveu aquesta convocatòria, així com les condicions, criteris de valoració, requisits de participació i la documentació que cal aportar es regeixen per les bases reguladores específiques per la concessió de subvencions en règim de concurrència competitiva per instal·lacions d’energies renovables d’autoconsum en habitatges i petit comerç, aprovades pel Ple de l’Ajuntament en sessió ordinària de 12/12/2022 i publicades al BOP de 3/3/2023 inserció 2023-1472.

3.-El termini de presentació de les sol·licituds serà de dos mesos a comptar des de l’endemà de la publicació de la convocatòria al BOP.

4.- L’import màxim que es destina per aquetes subvencions és de 6.000,00.-€.
La concessió de les subvencions queda condicionada a l’existència de crèdit adequat i suficient en el moment de la resolució de la concessió. 
Aquesta dotació màxima es podrà modificar, amb subjecció a la normativa vigent. 

5.- L’import a concedir per a cada sol·licitud serà del 4% del cost total de la instal·lació, amb un límit màxima de 500,00.-€ per sol·licitud. 
En el cas d’instal·lacions col·lectives, aquest màxim es multiplicarà pel nombre d’instal·lacions elèctriques vinculades.

6.- L’òrgan responsable de la instrucció del procediment per l’atorgament de les subvencions serà el Departament de Secretaria. 
L’òrgan responsable de la resolució del procediment serà l’Alcaldia, en el termini, com a màxim, de tres mesos.

7.- La data màxima de presentació de la documentació justificativa és el 30/6/2025.

FONAMENTS JURÍDICS

-Llei 38/2003, de 17 de novembre, general de subvencions

-Reial Decret 887/2006, de 21 de juliol, pel qual s’aprova el Reglament de la llei de subvencions

-Decret 179/1995, de 13 de juny, pel qual s’aprova el reglament d’obres, activitats i serveis dels ens locals.

-Llei 7/1985, de 2 d’abril, reguladora de les bases de règim local.

-Decret legislatiu 2/2003, del 28 d’abril, pel qual s’aprova el text refós de la llei municipal i de règim local de Catalunya.

-Bases específiques per la concessió de subvencions, en règim de concurrència competitiva, per instal·lacions d’energies renovables d’autoconsum en habitatges i petit comerç de l’Ajuntament d’Aiguamúrcia publicades al BOP de Tarragona de 3-3-2023 inserció 2023-1472.

Per l’exposat RESOLC;

1.- Aprovar la convocatòria pública de l’exercici 2024 per a la concessió de subvencions per instal·lacions d’energies renovables d’autoconsum en habitatges i petit comerç.

2.- Aprovar la despesa per import de 6.00000.-€ que es destinarà a aquestes actuacions amb càrrec a l’aplicació 425.480.19 del pressupost de l’exercici 2025.

3.-El text íntegre del document de la convocatòria es publicarà a la Base de Dades Nacional de Subvencions (BDNS), al BOP de Tarragona, la web municipal i al tauler d’edictes de la Seu Electrònica de l’Ajuntament.

4.- Comunicar-ho al Registre d'Ajuts i Subvencions de Catalunya. 





Santes Creus, a la data de la signatura electrònica.







Gemma Dilla Martin
Secretària interventora

